Aviv Kochavi, Hebreeus: אביב כוכבי , (gebore op 23 April 1964 in Kiryat Bialik) is 'n Israelse generaal. Sedert 15 Januarie 2019 is hy die Israelse Weermag se bevelvoerder (Ramatkal) en daarmee die opvolger van Gadi Eisenkot. Kochavi het in sy geboorteplek opgegroei, 'n stad noordoostelik van Haifa. In 1982 het hy in die militêre diens getree, het hom by die valskermtroep aangesluit en offisier geword. Hy was betrokke gewees by die Eerste en die Tweede Intifada, die oorloë in Libanon in 1982 en 2006 as ook by militêre operasies in die Gasastrook. Kochavi het verskeie eenhede gekommandeer. So was hy in 2005 die Gasa divisie se bevelvoerder gewees en het die divisie operasies gelei. Van 2010 tot 2014 was hy die hoof van die militêre intelligensiediens Aman gewees, van 2014 tot 2017 van die noordelike kommando en van 2017 tot 2019 die weermag se adjunk-bevelvoerder. Kochavi het filosofie aan die Hebreeuse Universiteit van Jerusalem gestudeer. Ook het hy bestuurskunde aan die Harvard-universiteit en internasionale betrekkinge aan die Johns Hopkins-universiteit gestudeer. Hy is getroud en het drie dogters. Verder is hy die veganisme toegewyd.